हडर्सफिल्डको सान
हडर्सफिल्डले आइतबार इङलिस प्रिमियर लिगमा न्युकासल युनाइटेडलाई १–० ले पराजित गर्‍यो । सिजनको पहिलो दुई खेल नै जित्ने म्यानचेस्टर युनाइटेड र वेस्ट–ब्रुमपछि अर्को क्लब हो हडर्सफिल्ड । 
लन्डन — हडर्सफिल्डले आइतबार इङलिस प्रिमियर लिगमा न्युकासल युनाइटेडलाई १–० ले पराजित गर्‍यो । सिजनको पहिलो दुई खेल नै जित्ने म्यानचेस्टर युनाइटेड र वेस्ट–ब्रुमपछि अर्को क्लब हो हडर्सफिल्ड ।   ‘लोन’ मा आएका जेसे रोड्रिगुएजले गोल गरेपछि शनिबार स्टोक सिटीले आर्सनललाई १–० ले हराएको थियो । स्पेनका २४ वर्षीय रोड्रिगुएज यसै साता पेरिस सेन्ट जर्मेनबाट इंग्ल्यान्ड आएका थिए र उनले नै मार्क ह्युग्सको टिमका लागि निर्णायक गोल गरे । हारले आर्सन वेङ्गरको टिममाथि फेरि प्रश्नचिह्न उठेको छ । वेङ्गरले भने खेलपछि रेफ्रीको गलत निर्णयले आफ्नो टिमलाई घाटा पुगेको दाबी गरे । 